WhatsАpp арқылы адамдарды алдайтын алаяқтарға sim-карта сатқандар ұсталды
DATE: 05:13, 20 Желтоқсан 2024 | GMT +5
TITLE: WhatsАpp арқылы адамдарды алдайтын алаяқтарға sim-карта сатқандар ұсталды
URL: https://kaz.inform.kz/news/whatsapp-arkili-adamdardi-aldaytin-alayaktarga-sim-karta-satkandar-ustaldi-786d98/
META: DATE: 05:13, 20 Желтоқсан 2024 | GMT +5
TOTAL WORDS: 124
AUTHOR(S):
TEXT: Интернет-алаяқтықпен байланысты қылмыстық істерді тергеу барысында қылмыс жасау үшін пайдаланылған көптеген sim-картаның іске қосылған орны анықталды. Жедел-іздестіру іс-шараларының нәтижесінде Жетісу облысының 24 және 25 жастағы екі тұрғыны ұсталды. Олардың бірі Жамбыл ауылында, екіншісі Қаратал ауданының Достық ауылында тұрған. Күдіктілер sim-карталарды іске қосып, WhatsАpp мессенджеріне тіркеліп, Қазақстан азаматтарын алдаумен айналысатын алаяқтарға сатқан. Қылмыс келесі схема бойынша жүзеге асырылған: қаскөйлер өздерінің жеке деректерін пайдаланып, Tele2 қосымшасы арқылы абоненттік нөмірлерді тіркеген. Содан кейін басқа қосымшалардың көмегімен нөмірлерді іске қосып, оларды Telegram-каналдар арқылы 500-ден 1500 теңгеге дейінгі бағамен сатқан. Күніне 100-ге дейін sim-карта тіркеген. Тінту барысында ұсталғандардан 17 ұялы телефон, екі ноутбук, бір модем және 1000-ға жуық sim-карта тәркіленді. Тергеу жалғасып жатыр. Ұсталғандардың басқа алаяқтармен байланысы тексеріліп жатыр. Жетісу облысында бірнеше мәрте алаяқтық жасаған әйел сотталғанын жазған болатынбыз
